smcproject/ml-wiki-sentences huggingface dataset:
ഓസ്ട്രിയ-ഹംഗറി, ഒരു പോരാളിയല്ലെങ്കിലും, സെർബിയ ദക്ഷിണ സ്ലാവിക് ജനതയുടെ ഐക്യത്തിനായി പ്രേരിപ്പിച്ചതിനാൽ താരതമ്യേന ദുർബലമായി.
ഈ യുദ്ധം 1914 ലെ ബാൽക്കൻ പ്രതിസന്ധിക്ക് കളമൊരുക്കി, അങ്ങനെ 'ഒന്നാം ലോകമഹായുദ്ധത്തിന്റെ കാരണങ്ങളിലൊന്നായി ഇത് പ്രവർത്തിച്ചു.
ഇരുപതാം നൂറ്റാണ്ടിന്റെ തുടക്കത്തിൽ ബൾഗേറിയ, ഗ്രീസ്, മോണ്ടിനെഗ്രോ, സെർബിയ എന്നിവ ഓട്ടോമൻ സാമ്രാജ്യത്തിൽ നിന്ന് സ്വാതന്ത്ര്യം നേടിയിരുന്നുവെങ്കിലും അവരുടെ വംശീയ ജനസംഖ്യയുടെ വലിയ ഘടകങ്ങൾ ഓട്ടോമൻ ഭരണത്തിൻ കീഴിൽ തുടർന്നു.
1912 ൽ ഈ രാജ്യങ്ങൾ ബാൽക്കൻ ലീഗ് രൂപീകരിച്ചു.
ഒന്നാം ബാൽക്കൻ യുദ്ധം ആരംഭിച്ചത് 1912 ഒക്ടോബർ 8 നാണ്, ലീഗ് അംഗരാജ്യങ്ങൾ ഓട്ടോമൻ സാമ്രാജ്യത്തെ ആക്രമിക്കുകയും എട്ട് മാസങ്ങൾക്ക് ശേഷം 1913 മെയ് 30 ന് ലണ്ടൻ ഉടമ്പടിയിൽ ഒപ്പുവെക്കുകയും ചെയ്തു.
രണ്ടാം ബാൽക്കൻ യുദ്ധം 1913 ജൂൺ 16 ന് ആരംഭിച്ചു, ബൾഗേറിയ , മാസിഡോണിയ നഷ്ടപ്പെട്ടതിൽ അതൃപ്തിയുള്ള, മുൻ ബാൽക്കൻ ലീഗ് സഖ്യകക്ഷികളെ ആക്രമിച്ചു.
കൂടുതൽ സംയുക്ത സെർബിയൻ, ഗ്രീക്ക് സൈന്യങ്ങൾ ബൾഗേറിയൻ ആക്രമണത്തെ ചെറുക്കുകയും  തെക്ക് പടിഞ്ഞാറിൽ നിന്ന് ബൾഗേറിയയിലേക്ക് പ്രത്യാക്രമണം നടത്തുകയും ചെയ്തു.
ഇരുരാജ്യങ്ങളും തമ്മിലുള്ള സമാധാന ഉടമ്പടി ലംഘിച്ച് റൊമാനിയ, പോരാട്ടത്തിൽ പങ്കെടുക്കാത്തതിനാൽ, സൈന്യത്തെ ആക്രമിക്കുകയും വടക്ക് നിന്ന് ബൾഗേറിയയെ ആക്രമിക്കുകയും ചെയ്തു.
ഓട്ടോമൻ സാമ്രാജ്യം ബൾഗേറിയയെ ആക്രമിക്കുകയും ത്രേസിൽ അഡ്രിയാനോപ്പിൾ വീണ്ടെടുക്കുകയും ചെയ്തു.
തത്ഫലമായുണ്ടായ ബുക്കാറസ്റ്റ് ഉടമ്പടിയിൽ, ഒന്നാം ബാൽക്കൻ യുദ്ധത്തിൽ നേടിയ ഭൂരിഭാഗം പ്രദേശങ്ങളും ബൾഗേറിയ സംരക്ഷിച്ചു, കൂടാതെ ഡൊബ്രോഡ്ജ പ്രവിശ്യയുടെ മുൻ ഓട്ടോമൻ തെക്ക് ഭാഗം റൊമാനിയയിലേക്ക് വിട്ടുകൊടുക്കാൻ നിർബന്ധിതരായി.
ബാൾട്ടി
ബാൾട്ടി ബൌൾ എന്ന് പറയുന്ന പ്രസ്സ്ഡ് സ്റ്റീൽ വോക്കിൽ ഒരു തരം കറിയാണ് ബാൾട്ടി.
യുകെയിലെ എല്ലാ ഭക്ഷണശാലകളിലും ഇത് ലഭ്യമാണ്.
പ്രത്യേക ചേരുവയിൽനിന്നോ പാചക രീതിയിൽനിന്നോ അല്ലാതെ, ഈ കറി ഉണ്ടാക്കുന്ന മെറ്റൽ പാത്രത്തിൽനിന്നുമാകാം ഇതിൻറെ പേര് വരുന്നത്.
നെയ്യിനു പകരം വെജിറ്റബിൾ ഓയിൽ ഉപയോഗിച്ചാണു ബാൾട്ടി കറികൾ വേഗത്തിൽ പാചകം ചെയ്യുന്നത്.
ഉത്തരേന്ത്യയിളും പാകിസ്താനിലും ബാൾട്ടി ഗോഷ്ട് കഴിക്കുന്നു, കൂടാതെ മറ്റു ലോക രാജ്യങ്ങളായ യുകെ തുടങ്ങിയ രാജ്യങ്ങളും.
ഈ ഭക്ഷണം ഉണ്ടാക്കുന്ന സ്റ്റീൽ അല്ലെങ്കിൽ ഇരുമ്പ് ചട്ടിയുടെ പേരിൽനിന്നാണ്‌ ഇതിൻറെ പേര് വരുന്നത്.
ബക്കറ്റ് എന്ന് അർത്ഥം വരുന്ന ഈ വാക്ക് ഉർദു, ഹിന്ദി, ബംഗാളി എന്നീ ഭാഷകളിൽ കാണാം.
ഭക്ഷണ ചരിത്രകാരനായ പാറ്റ് ചാപ്മാൻറെ അഭിപ്രായപ്രകാരം പാകിസ്താനിലെ ബാൾട്ടിസ്ഥാനിലാണ് ഈ ഭക്ഷണത്തിൻറെ ഉത്ഭവം.
അതേസമയം കോളീൻ ടെയ്‌ലർ സെൻ പറയുന്ന ഇതിൽ വാസ്തവമില്ല എന്ന്.
ബാൾട്ടിയുടെ ഉത്ഭവത്തെക്കുറിച്ച് വരുന്ന മറ്റൊരു കഥ 1977-ൽ ബിർമിംഗ്ഹാമിലെ ആദിൽ’സ് എന്ന ഭക്ഷണശാലയിലാണ് ആദ്യമായി വിളമ്പിയത് എന്നതാണ്.
ആ സമയത്ത് സ്റ്റോണി ലെയിനിലായിരുന്നു ഭക്ഷണശാല ഉണ്ടായിരുന്നത്.
അവലംബം ↑ ↑ {{ cite web }} : External link in | publisher= ( help ) ↑ {{ cite book }} : | access-date= requires | url= ( help )
ബാൾട്ടിമോർ റേവൻസ് ഇംഗ്ലീഷ് വിലാസം https://ml.wikipedia.org/wiki/Baltimore_Ravens
അമേരിക്കയിലെ മെരിലാൻഡ് സംസ്ഥാനത്തെ ബാൾട്ടിമോറിൽ ആസ്ഥാനമായുള്ള പ്രൊഫഷണൽ അമേരിക്കൻ ഫുട്ബോൾ ഫ്രാഞ്ചൈസിയാണ് ബാൾട്ടിമോർ റേവൻസ് .
രണ്ടായിരാമാണ്ടിലെ സൂപ്പർ ബൗൾ ചാമ്പ്യന്മാരായ ഇവർ നാഷണൽ ഫുട്ബോൾ ലീഗിലെ അമേരിക്കൻ ഫുട്ബോൾ കോൺഫറൻസിലെ നോർത്ത് ഡിവിഷനിൽ അംഗമാണ്.
ബാൾട്ടിമോറിൽ ജീവിച്ചിരുന്ന എഡ്ഗാർ അല്ലൻ പോയുടെ ദ റേവൻ എന്ന കവിതയുടെ തലക്കെട്ടിനെ ആധാരമാക്കിയാണ് ടീമിനു പേരു നൽകിയിരിക്കുന്നത്.
ക്ലീവ്‌ലാൻഡ് ബ്രൗൺസ് എന്ന ഫുട്ബോൾ ടീമിന്റെ സ്ഥലം മാറ്റത്തെച്ചൊല്ലിയുണ്ടായ വിവാദത്തിൽ നിന്നാണ് ബാൾട്ടിമോർ റേവൻസിന്റെ ഉദ്ഭവം.
1995-ൽ ടീമിന്റെ അപ്പോഴത്തെ ഉടമസ്ഥനായിരുന്ന ആർട്ട് മോഡൽ ടീമിനെ ബാൾട്ടിമോറിലേക്ക് നീക്കാനുള്ള ഉദ്ദേശം അറിയിക്കുകയും അത് നിയമനടപടികൾക്കു വഴിയൊരുക്കുകയും ചെയ്തു.
നിയമടപടിക്കവസാനം ടീമിനേയും അപ്പോഴുള്ള സ്റ്റാഫിനേയും മോഡലിനു കൈവശം വെച്ച് പുതിയ ഫാഞ്ചൈസ് തുടങ്ങാമെന്നും ക്ലീവ്‌ലാൻഡ് ബ്രൗൺസ് എന്ന നാമധേയവും ചരിത്രവും ക്ലീവ്‌ലാൻഡിൽ തന്നെ നിലനിർത്താമെന്നുമുള്ള ധാരണയിലെത്തി.
ടീമിന്റെ ഫാനുകൾക്കിടയിൽ നടത്തിയ മൽസരത്തിൽ നിന്നും ബാൾട്ടിമോർ റേവൻസ് എന്ന പേരു തിരഞ്ഞെടുക്കുകയും 1996-ലെ സീസൺ മുതൽ ബാൾട്ടിമോർ ആസ്ഥാനമാക്കി കളിക്കാനാൻ ആരംഭിക്കുകയും ചെയ്തു.
രണ്ടായിരാമാണ്ടിൽ സൂപ്പർ ബോൾ ജയിച്ചതാണ് റേവൻസിന്റെ ഏറ്റവും മികച്ച സീസണായി കണക്കാക്കപ്പെടുന്നത്.
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
ബാൾക്കൻ പർവ്വതനിരകൾ
ബാൾക്കൻ ഉപദ്വീപിന്റെ കിഴക്ക് ഭാഗത്തായി സ്ഥിതിചെയ്യുന്ന പർവ്വതനിരകളാണ് ബാൾക്കൻ പർവ്വതനിരകൾ ( Balkan mountain range Bulgarian and Serbian : Стара планина , Stara planina , "Old Mountain"; Bulgarian pronunciation: [ˈstarɐ pɫɐniˈna ] , Serbian pronunciation: [stâːraː planǐna ] ) .
ബൾഗേറിയയുടെയും സെർബിയയുടെയും അതിർത്തിയിൽ സ്ഥിതിചെയ്യുന്ന വ്രക്ഷ ചുക (Vrashka Chuka) കൊടുമുടി മുതൽ 557 കിലോമീറ്റർ കിഴക്കായി  മദ്ധ്യ ബൾഗേറിയയിലൂടെ കരിങ്കടൽ തീരത്തിലെ എമൈൻ മുനമ്പ് (Cape Emine) വരെ വ്യാപിച്ചുകിടക്കുന്നു.
ബാൾക്കൻ പർവ്വതനിരകളിലെ ഏറ്റവും ഉയർന്ന കൊടുമുടികൾ മദ്ധ്യ ബൾഗേറിയയിലാണ് സ്ഥിതിചെയുന്നത്.
പിരിൻ , റില എന്നിവ  കഴിഞ്ഞാൽ ബൾഗേറിയയിലെ ഏറ്റവും ഉയർന്ന കൊടുമുടിയായ 2,376 മീറ്റർ ഉയരമുള്ള ബൊടേവ് ആണ് ബാൾക്കൻ പർവ്വതനിരകളിലെ ഏറ്റവും ഉയർന്ന കൊടുമുടി.
ബാൾക്കൻ പർവ്വതനിരകളുടെ പേരിൽ നിന്നാണ് ബാൾക്കൻ ഉപദ്വീപിന് പേര് ലഭിച്ചത്.
പടിഞ്ഞാറ് ഇസ്‌കർ ഗിരികന്ദരം ഒഴികെയുള്ള കരിങ്കടലിനും ഈജിയൻ  കടലിനും ഇടയിലുള്ള നീർത്തടം രൂപപ്പെടുത്തുന്നത് ഈ പർവ്വതനിരയാകുന്നു.
പാലിയോലിത്തിക് കാലത്തിനുശേഷം വരയ്ക്കപ്പെട്ട ഗുഹാചിത്രങ്ങൾ ഇവിടെയുള്ള മാഗുര , ലെഡെനിക്ക , സെയ്‌വ ഡുപ്ക , ബച്ചോ കിറോ എന്നിവയിൽ കാണാം.
ബാൾഡ് റോക്ക് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Bald_Rock_National_Park
ഓസ്ട്രേലിയയിലെ ന്യൂ സൗത്ത് വെയിൽസിന്റെ വടക്ക്, ക്യൂൻസ് ലാന്റിന്റെ അതിർത്തിയിലായി റ്റെന്റർഫീൽഡിന്റെ കുറച്ചു വടക്കായുള്ള ദേശീയോദ്യാനമാണ് ബാൾഡ് റോക്ക് ദേശീയോദ്യാനം .
ഈ അതിർത്തി പടിഞ്ഞാറുള്ള പാറയ്ക്കു മുകളിലൂടെ കടന്നുപോകുന്നു.
അതിർത്തിയുടെ അപ്പുറത്തായുള്ള ഗിരാവീൻ ദേശീയോദ്യാനം ഈ ദേശീയോദ്യാനത്തിന്റെ തുടർച്ചയാണ്.
ഈ ദേശീയോദ്യാനത്തിന് ഈ പേരു ലഭിക്കുന്നതിലെ അതിലെ ഏറ്റവും പ്രശസ്തമായ ആകർഷണമായ ബാൾഡ് റോക്കിൽ നിന്നാണ്.
തറനിരപ്പിൽ നിന്നും ഏകദേശം 200 മീറ്റർ ഉയർന്ന കാണപ്പെടുന്ന ഇത് ഗ്രാനൈറ്റിനാൽ നിർമ്മിതമാണ്.
ഏകദേശം 750 മീറ്റർ നീളവും 500 മീറ്റർ വീതിയും ഉള്ള ഇത് ആസ്ത്രേലിയയിലെ തന്നെ ഏറ്റവും വലിയ ഗ്രാനൈറ്റുകൊണ്ടുള്ള ഏകശിലാരൂപമാണ്.
ബാൾട്ടിക് കടൽ ഇംഗ്ലീഷ് വിലാസം https://ml.wikipedia.org/wiki/Baltic_Sea ബാൾട്ടിക് കടലിന്റെ ഭൂപടം
വടക്കൻ യൂറോപ്പിലെ ഒരു ഉൾക്കടലാണ് ബാൾട്ടിക് കടൽ .
ഇത് സ്കാൻഡിനേകിയൻ ഉപദ്വീപ് , യൂറോപ്പിന്റെ ഉത്തരഭാഗം ഡാനിഷ് ദ്വീപുകൾ എന്നിവയാൽ വലയം ചെയ്യപ്പെട്ടിരിക്കുന്നു.
ഏറിസൺ , ഗ്രേറ്റ് ബെൽറ്റ് , ലിറ്റിൽ ബെൽറ്റ് എന്നിവ വഴി ഈ കടൽ കറ്റെഗാട്ടിൽ ചെന്ന് ചേരുന്നു.
കറ്റെഗാട്ട്, സ്കാഗെറാക്ക് വഴി നോർത്ത് കടലിലും തുടർന്ന് അറ്റ്ലാന്റിക് സമുദ്രത്തിലും ചെന്ന് ചേരുന്നു.
വൈറ്റ് കടലുമായി വൈറ്റ് കടൽ കനാൽ , നോർത്ത് കടലുമായി കിയേൽ കനാൽ എന്നീ മനുഷ്യ നിർമിത കനാലുകൾ മുഖേന ബാൾട്ടിക്ക് കടൽ ബന്ധിപ്പിക്കപ്പെട്ടിരിക്കുന്നു.
വടക്ക് ദിശയിൽ ബൊത്നിയ ഉൾക്കടലും വടക്ക് കിഴക്കൻ ദിശയിൽ ഫിൻലാന്റ് ഉൾക്കടലും കിഴക്ക് ദിശയിൽ റിഗ ഉൾക്കടലുമാണ് ഇതിന്റെ അതിരുകൾ.
ബാൾട്ടിക് കടലിന്റെ ദൃശ്യം - ജർമ്മനിയുടെ സമീപത്തു് നിന്നും
ബാൾട്ടിക് ഡയറി ഇംഗ്ലീഷ് വിലാസം https://ml.wikipedia.org/wiki/Baltic_diary
സന്തോഷ് ജോർജ് കുളങ്ങര രചിച്ച  യാത്രാവിവരണമാണ് ബാൾട്ടിക് ഡയറി .
2012 ലെ യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു.
ബാൾട്ടിക് രാജ്യങ്ങളായ ലാത്വിയ, ലിത്വാനിയ, എസ്‌റ്റോണിയ, പോളണ്ട് എന്നിവയിലൂടെ നടത്തിയ യാത്രയുടെ കഥയാണ് ഈ യാത്രാവിവരണം.
കമ്യൂണിസത്തിന്റെ തകർച്ചയ്ക്ക് ശേഷമുള്ള ഈ രാജ്യങ്ങളുടെ ജീവിതമാണ് ഈ പുസ്തകത്തിൽ പ്രതിപാദിച്ചിരിക്കുന്നത്.
പുരസ്കാരങ്ങൾ കേരള സാഹിത്യ അക്കാദമി എൻഡോവ്മെന്റ് പുരസ്കാരം 2012 അവലംബം ↑ {{ cite news }} : Check date values in: | accessdate= and | date= ( help )
ബാൾട്ടിക്ക് രാജ്യങ്ങൾ
55°N 24°E ﻿ / ﻿ 55°N 24°E ﻿ / 55; 24 ബാൾട്ടിക് കടലിന്റെ കിഴക്കൻ തീരത്ത് സ്ഥിതിചെയ്യുന്ന ലാത്‌വിയ , ലിത്വാനിയ , എസ്റ്റോണിയ എന്നീ മൂന്ന് യൂറോപ്യൻ രാജ്യങ്ങളാണ് ബാൾട്ടിക്ക് രാജ്യങ്ങൾ എന്നറിയപ്പെടുന്നത്.
ഉയർന്ന മാനവ വികസന സൂചികയും ഉയർന്ന മൊത്ത ആഭ്യന്തര വരുമാനവും ഉള്ള വികസിത രാജ്യങ്ങളാണ് ഈ മൂന്ന് രാജ്യങ്ങളും.
യൂറോപ്യൻ യൂണിയൻ , യൂറോസോൺ , നാറ്റോ എന്നിവയിൽ അംഗങ്ങളായ ബാൾട്ടിക്ക് രാജ്യങ്ങൾ, കൂട്ടായ പ്രാദേശിക സഹകരണത്തോടെയാണ് പല അന്താരാഷ്ട്ര സംഘടനകളിലും പ്രവർത്തിക്കുന്നത്.
ബാൾട്ടിക് കടലിന്റെ പേരിൽനിന്നാണ് ബാൾട്ടിക്ക് രാജ്യങ്ങൾക്ക് ആ പേര് ലഭിച്ചത്.
ഇന്തോ-യുറോപ്യൻ ഭാഷകളിൽ വെളുത്തത് , വെള്ള എന്നൊക്കെ അർഥമുള്ള "ബെൽ"( * bhel ) എന്ന വാക്കിൽ നിന്നാണ് ബാൽട്ടിക്ക് എന്ന പേര് വന്നതെന്നാണ് പ്രബലമായ ഒരഭിപ്രായം.
ബാൾട്ടിക്ക് ഭാഷകളിൽ ബാൾട്ടാസ് എന്ന ലിത്വാനിയൻ വാക്കിനും ബാൾട്സ് എന്ന ലാത്വിയൻ വാക്കിനും വെള്ള എന്നാണ് അർഥം.
അവലംബം ↑ http://www.imf.org/external/pubs/ft/weo/2017/02/weodata/weorept.aspx?sy=2017 ey=2017 scsm=1 ssd=1 sort=subject ds=.
br=1 pr1.x=68 pr1.y=10 c=946%2C939%2C941 s=NGDPD%2CPPPGDP grp=0 a= ↑ http://www.imf.org/external/pubs/ft/weo/2017/02/weodata/weorept.aspx?sy=2017 ey=2017 scsm=1 ssd=1 sort=subject ds=.
br=1 pr1.x=68 pr1.y=10 c=946%2C939%2C941 s=NGDPD%2CPPPGDP grp=0 a== ↑ {{ cite book }} :  CS1 maint: unrecognized language ( link )
ബാൾട്ടിമോർ, മേരിലാൻഡ് ഇംഗ്ലീഷ് വിലാസം https://ml.wikipedia.org/wiki/Baltimore
അമേരിക്കൻ ഐക്യനാടുകളിലെ മേരിലാൻ‌ഡ് എന്ന സംസ്ഥാനത്തെ ഒരു സുപ്രധാന തുറമുഖ നഗരമാണ് ബാൾട്ടിമോർ .
അമേരിക്കയുടെ കിഴക്കൻ തീരത്തെ പ്രമുഖ തുറമുഖങ്ങളിലൊന്നായ ബാ‍ൾട്ടിമോർ അമേരിക്കയിലെ ചരിത്രപ്രധാനമായ സ്ഥലങ്ങളിലൊന്നുമാണ്.
അമേരിക്കയിൽ കുടയുടെ വ്യവസായിക ഉൽപ്പാദനം ആരംഭിച്ചതും അമേരിക്കയുടെ ദേശീയഗാനമായ ‘നക്ഷത്രം മിന്നുന്ന പതാക’ രചിക്കപ്പെട്ടതും ബാൾട്ടിമോറിലാണ്.
ആദ്യത്തെ പരീക്ഷണാടിസ്ഥാനത്തിലുള്ള ടെലഗ്രാഫ് ലൈൻ നിർമ്മിച്ചത് ബാൾട്ടിമോറിനും വാഷിംഗ്ടൻ ഡി സി ക്കും ഇടക്കായിരുന്നു .
ചരിത്രം ബാൾട്ടിമോറിന്റെ ഒരു ആകാശ വീക്ഷണം
1706-ൽ ബ്രിട്ടീഷുകാർ പുകയില ഇറക്കുമതി ചെയ്യാനായി നിർമ്മിച്ചതാണ് ഇവിടത്തെ തുറമുഖം.
ഇന്നു കാണുന്ന നഗരം സ്ഥാപിതമായത് 1729 ജൂലൈ 30-നാണ്.
അന്നത്തെ മെരിലാൻ‌ഡ് പ്രൊവിൻസ് പ്രൊപ്രെയ്റ്ററി ഗവർണ്ണർ ആയിരുന്ന ലോർഡ് ബാൾട്ടിമോറിന്റെ നാമധേയത്തിൽ നിന്നാണത്രേ ഈ നഗരത്തിനു ബാൾട്ടിമോർ എന്ന നാമം സിദ്ധിച്ചത്.
പതിനെട്ടാം നൂറ്റാണ്ടിന്റെ മദ്ധ്യത്തോടെ കരീബിയൻ കോളണികളിൽ ഉൽപ്പാദിപ്പിക്കപ്പെടുന്ന പഞ്ചസാരയുടെ കലവറയായി മാറാൻ ബാൾട്ടിമോറിനു കഴിഞ്ഞു.
കിഴക്കൻ തീരത്തെ മറ്റു പ്രധാന തുറമുഖങ്ങളെ അപേക്ഷിച്ച് കരീബിയൻ കോളണികളോട് അടുത്താണെന്ന ഘടകം ഇതിന്‌ ബാൾട്ടിമോറിനെ സഹായിച്ചു.
ബാൾട്ടിമോറിന്റെ തുറമുഖം അതിന്റെ വ്യാവസായിക വാണിജ്യ ഉന്നമനത്തിൽ പ്രധാന പങ്കു വഹിച്ചിട്ടുണ്ട്.
ബാൾട്ടിമോർ ഡൌൺ‌ടൌൺ
അമേരിക്കൻ വിപ്ലവത്തിൽ സുപ്രധാന പങ്കു വഹിച്ച ഒരു നഗരമാണിത്.
1814-ൽ നോർത്ത് പോയിന്റിൽ വെച്ചു നടന്ന യുദ്ധത്തിൽ ബ്രിട്ടീഷ് കര-നാവിക സേനകളെ ആയുധമേന്തിയ ബാൾട്ടിമോർ നിവാ‍സികളും അമേരിക്കൻ പട്ടാളക്കാരും ചേർന്ന് തോൽപ്പിച്ചത് ഒരു സുപ്രധാന സംഭവമായിരുന്നു.
രാത്രി മുഴുവൻ നീണ്ടു നിന്ന നാവിക യുദ്ധത്തിനൊടുവിൽ മേജർ ജോർജ് ആർമിസ്റ്റെഡിന്റെ നേതൃത്വത്തിലെ ഫോര്ട്ട് മൿ‌ഹെന്രി എന്ന ബാൾട്ടിമോർ തുറമുഖത്തിന്റെ കാവൽ കോട്ട തകർക്കാനാവാതെ ബ്രിട്ടീഷ് നാവിക സേന തോറ്റു മടങ്ങി.
തത്സമയം, കുറച്ചകലെ പടാപ്സ്കോ നദിയിൽ നങ്കൂരമിട്ടിരുന്ന കപ്പലിലിരുന്നു യുദ്ധം വീക്ഷിച്ചിരുന്ന ഫ്രാന്സിസ് സ്കോട്ട് കീ കോട്ടയിലുയര്ത്തിയ പടുകൂറ്റന് പതാകയെ വര്ണ്ണിച്ചാണ്‌ ദി സ്റ്റാർ സ്പാങ്ഗിൾഡ് ബാനർ എന്ന അമേരിക്കൻ ദേശീയ ഗാനത്തിന്റെ വരികൾ എഴുതിയതത്രേ.
ഈ യുദ്ധത്തിന്റെ ഓർമ്മക്കായി ബാൾട്ടിമോർ നഗരത്തിൽ ഒരു സ്മാരകം പണികഴിപ്പിച്ചു.
ഈ സ്മാരകമാണ്‌ ബാൾട്ടിമോർ നഗരത്തിന്റെ ഔദ്യോഗികമുദ്രയായി അംഗീകരിച്ചിരിക്കുന്നത്.
1904-ൽ ഉണ്ടായ തീപ്പിടുത്തത്തിൽ‍ ബാൾട്ടിമോർ നഗരത്തിന്റെ പകുതിയോളം കത്തി നശിച്ചു.
ഇന്നു കാണുന്ന നഗരം അതിനു ശേഷം പുനർ‌നിർമ്മിച്ചെടുത്തതാണ്‌.
ഇന്ന് ബാൾട്ടിമോർ നഗരം അമേരിക്കയിലെ ആറാമത്തെ വലിയ നഗരമാണ്.
പ്രധാനമായും ആഫ്രിക്കൻ അമേരിക്കൻ വംശജരടങ്ങിയ ജനതയാണ്‌ ബാൾട്ടിമോറിന്റേത്
തീരപ്രദേശം
ബാൾട്ടിമോറിന്റെ തീരപ്രദേശമടങ്ങുന്ന ചെസപീക് ഉൾക്കടൽ അതിന്റെ ജൈവവൈവിധ്യത്താൽ ശ്രദ്ധേയമാണ്‌.
നീല ഞണ്ടുകളുടെ പ്രധാന ആവാസ വ്യവസ്ഥയിലൊന്നാണ്‌ ഇവിടം .
ബാൾട്ടിമോറിലെ ഭക്ഷണശാലകളിലെ പ്രധാനവിഭവങ്ങളിലൊന്നാണ്‌ ഈ ഞണ്ടുപയോഗിച്ചുള്ള ക്രാബ് കെയ്ക്ക് .
ഈ ഞണ്ടുകളുടെ അമിതമായ ഉപയോഗത്താൽ എണ്ണം കുറഞ്ഞുപോകുന്നതിനെതിരായുള്ള ബോധവൽക്കരണത്തിനായി നീല ഞണ്ടുകളെ ചെസപീക് ഉൾക്കടലിന്റെ സ്വത്താണെന്നു പ്രഖ്യാപിക്കുകയും, പല തരത്തിലുള്ള ഞണ്ടുകളുടെ രൂപങ്ങൾ നഗരത്തിന്റെ പ്രധാന ആകർണമായ ഇന്നർ ഹാർബർ പരിസരത്തു സ്ഥാപിക്കുകയും, പലവിധത്തിലുള്ള സം‌രക്ഷണപദ്ധതികൾ ആരംഭിക്കുകയും ചെയ്തിട്ടുണ്ട് .
ബാൾട്ടിമോർ ഇന്നർ ഹാർബർ‍ ബാള്ട്ടിമോറിലെ മഞ്ഞുകാല ദൃശ്യം - ഇന്നര് ഹാര്ബറില് നിന്ന്.
കാണുന്നത് ബാള്ട്ടിമോര് അക്വേറിയം കുറ്റകൃത്യങ്ങൾ
കുറ്റകൃത്യങ്ങളിൽ അമേരിക്കയിൽ പന്ത്രണ്ടാമതു നിൽക്കുന്ന ബാൾട്ടിമോർ 5 ലക്ഷത്തിലേറെ ജനങ്ങളുള്ള നഗരങ്ങളിൽ രണ്ടാം സ്ഥാനത്താണ്‌.
ന്യൂയോർക്ക് നഗരത്തിന്റെ ആറിരട്ടിയാണ്‌ ഇവിടത്തെ കുറ്റകൃത്യങ്ങൾ.
രാജ്യത്തെ കൊലപാതകനിരക്കിന്റെ ഏഴിരട്ടിയോളമാണ്‌ ബാൾട്ടിമോറിന്റേത്.
ബാൾട്ടിമോർ നഗരത്തിലെ തകർന്ന സർക്കാർ സവിധാനത്തെക്കുറിച്ചും അതിന്റെ ഫലമായി ഉണ്ടാകുന്ന ഉയർന്ന കുറ്റകൃത്യ നിരക്കിനെയും കുറിച്ചുള്ള ടെലിവിഷൻ സീരിയൽ ആണ് '' വയർ".
പുറത്തേക്കുള്ള കണ്ണികൾ ബാൾട്ടിമോറിലെ ടൂറിസം വിവര സഹായി ബാൾട്ടിമോർ സിറ്റി Archived 1996-12-19 at the Wayback Machine .
ടെലിഗ്രാഫ് ചരിത്രം സ്റ്റാർ സ്പാങ്ഗിൾഡ് ബാനറിന്റെ ശതവാർഷികത്തിന്ൻ ഉയർത്തിയ സ്മാരകശില.
ബാൾട്ടിമ്മൊർ പാറ്റേഴ്സൺ പാർക്കിൽ നിന്നു.
‍‍ അവലംബം 1 2 3 ↑ ↑ ↑ ↑ ↑ ↑ ↑ ↑ ↑ http://inventors.about.com/library/inventors/bltelegraph.htm%5Bപ്രവർത്തിക്കാത്ത+കണ്ണി%5D ] ↑ ↑ ↑ http://www.washingtonian.com/articles/travel/1856.html ↑ Crab Numbers Low; Overharvesting Could Happen ↑ http://www.thebluecrab.com/index.html
ബാൾട്ടിമോർ (വിവക്ഷകൾ) അമേരിക്കൻ ഐക്യനാടുകൾ ബാൾട്ടിമോർ, മേരിലാൻഡ് ബാൾട്ടിമോർ കൗണ്ടി, മെരിലാൻഡ് ബാൾട്ടിമോർ, ഒഹയോ ബാൾട്ടിമോർ, വെർമോണ്ട് ബാൾട്ടിമോർ, ഇന്ത്യാന ബാൾട്ടിമോർ ടൗൺഷിപ്പ്, മിഷിഗൺ കാനഡ ബാൾട്ടിമോർ, ഒണ്ടേറിയോ വ്യക്തികൾ ലോർഡ് ബാൾട്ടിമോർ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
റിംഗ് ഓഫ് ഫയർ ഇംഗ്ലീഷ് വിലാസം https://ml.wikipedia.org/wiki/Ring_of_Fire പസഫിക റിംഗ് ഓഫ് ഫയർ.
നിരവധി ഭൂകമ്പങ്ങളും അഗ്നിപർവ്വത സ്‌ഫോടനങ്ങളും നടക്കുന്ന പസഫിക് സമുദ്ര തടത്തിലെ ഒരു സുപ്രധാന പ്രദേശമാണ് റിംഗ് ഓഫ് ഫയർ എന്നറിയപ്പെടുന്നത് (റിം ഓഫ് ഫയർ അല്ലെങ്കിൽ സർക്കം-പസഫിക് ബെൽറ്റ് എന്നിങ്ങനെയും അറിയപ്പെടുന്നു).
ഏകദേശം 40,000 കിലോമീറ്റർ (25,000 മൈൽ) ദൂരപരിധിയിൽ ഒരു കുതിരലാടത്തിന്റെ ആകൃതിയിൽ, സമുദ്രത്തിലെ കിടങ്ങുകളുടെ ശൃംഖല, അഗ്നിപർവ്വത കമാനങ്ങൾ, അഗ്നിപർവ്വത ബെൽറ്റുകൾ, ഫലക ചലനങ്ങൾ എന്നിവയുമായെല്ലാം ഇത് ബന്ധപ്പെട്ടിരിക്കുന്നു.
ഇതിന്റ പരിധിയിൽ 452 അഗ്നിപർവ്വതങ്ങളുണ്ട് (ലോകത്തെ സജീവവും സജീവമല്ലാത്തതുമായ അഗ്നിപർവ്വതങ്ങളുടെ 75 ശതമാനത്തിലധികം).
പസഫിക് മഹാസമുദ്രത്തിന് ചുറ്റുമുള്ള അഗ്നിപർവ്വത പ്രവർത്തനങ്ങളുടെ സാന്നിധ്യം 19-ആം നൂറ്റാണ്ടിന്റെ മധ്യത്തിലാണ് ആദ്യമായി കണ്ടെത്തിയത്.
റിക്കി ജെർവായിസ്
കൊമേഡിയനും,നടനും,എഴുത്തുകാരനും,സംവിധായകനും നിർമ്മാതാവും സംഗീതജ്ഞനുമാണ് റിക്കി ജെർവായിസ് ( ഇംഗ്ലീഷ് : Ricky Dene Gervais ).
അവലംബം Bibliography Interviews Time Magazine (2008).
Renaissance Man: Ricky Gervais Archived 2013-08-26 at the Wayback Machine .
by Joel Stein The Independent, et al. (2005).
Ricky Gervais: My life as a pure superstar The Guardian Newspaper, et al. (2005).
" Second Coming " by Tim Adams Gervais' video interview on Big Think Archived 2010-06-19 at the Wayback Machine .
Video interview acceptance speech of Ricky Gervais winning Sir Peter Ustinov Award for Comedy @2010 Banff World TV Festival External links Ricky Gervais Official website ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് റിക്കി ജെർവായിസ് Ricky Gervais at Rotten Tomatoes
റിക്കി മാർട്ടിൻ ഇംഗ്ലീഷ് വിലാസം https://ml.wikipedia.org/wiki/Ricky_Martin
ഗ്രാമി അവാർഡ് ജേതാവായ പൃട്ടോറിക്കൻ ‍ പോപ് ഗായകനാണ്‌ റിക്കി മാർട്ടിൻ എന്ന എൻറിക് മാർട്ടിൻ മൊറൈൽസ് (ജനനം:1971 ഡിസംബർ 24) .
മെനുഡൊ എന്ന സംഗീത ബാൻഡിലൂടെ പ്രശസ്തനായ റിക്കി 1991 ൽ സൊളോ ഗായകനായി ജനശ്രദ്ധ നേടാൻ തുടങ്ങി.
മൂന്ന് ദശാബ്ദത്തോളമായുള്ള റിക്കി മാർട്ടിന്റെ  സംഗീത ജീവിതത്തിൽ 55 മില്ല്യൻ സംഗീത ആൽബങ്ങൾ വിറ്റഴിക്കപ്പെട്ടു.1998 ഫിഫ ലോകകപ്പിലെ ഔദ്യോഗിക ഗാനമായ ലാ കൊപ ഡെ ലാ വിഡ എന്ന  മാർട്ടിൻ ആലപിച്ച ഗാനം വൻ ഹിറ്റാവുകയും അറുപ‌തോളം രാജ്യങ്ങളിൽ ഒന്നാം സ്ഥാനത്ത് എത്തിയ ഗാനമായി ചാർട്ട് ചെയ്യപ്പെടുകയും ചെയ്തു.
മനഃശാസ്ത‌ജ്ഞനായ അച‌ഛൻ എൻറിക് മാർട്ടിൻ നെഗോറിയുടെയും അക്കൗണ്ടന്റായ അമ്മ നിരീദ മൊറൈൽസിന്റെ യും മകനായി പൃട്ടോറിക്കയിലെ ഹറ്റൊ റെ എന്ന സ്ഥലത്ത്  1971 ലാണ്‌  റിക്കി മാർട്ടിന്റെ ജനനം.
മാർട്ടിന്‌  രണ്ട് വയസ്സാവുമ്പോൾ മതാപിതാക്കൾ പരസ്പരം പിരിഞു.
ലാറ്റിൻ രാജ്യങ്ങളിലെ പോപ് ഗായകരിൽ പ്രഗല്ഭനായിട്ടാണ്‌ മാർട്ടിൻ അറിയപ്പെടുന്നത്.
തെക്കേ അമേരിക്കയിലെ തന്റെ സമകാലികരായ ഗായകർക്ക് മാർട്ടിനാണ്‌ സംഗീത രംഗത്തേക്ക വഴിതുറന്നത് ത എന്ന് വിശ്വസിക്കപ്പെടുന്നു.
സ്പാനിഷ്  രംഗത്ത് നിന്ന് 1999 ലാണ് ഇംഗ്ലീഷ് ആൽബങ്ങളുടെ മേഖലയിലേക്ക് മാർട്ടിൻ പ്രവേശിക്കുന്നത്.
’ലിവിൻ ലാ വിഡ ലോക’ എന്ന ഗാനത്തിന്‌ ശേഷം അദ്ദേഹത്തിന്റെ മറ്റൊരു ഹിറ്റായിരുന്നു.
ഷി ഈസ് ആൾ ഐ എവർ ഹാഡ് എന്ന ഗാനം.1999 ലെ ഏറ്റവും വിറ്റഴിക്കപ്പെട്ട ആൽബമായിരുന്നു ഇത്.
ഇരുപത്തിരണ്ടോളം മില്ല്യൻ കോപ്പികൾ ഇതിന്റേത് മാത്രം ചെലവായി.2001 ൽ അദ്ദേഹം ഇറക്കിയ മറ്റൊരു സ്പാനിഷ് ആൽബമായ 'ലാ ഹിസ്‌റ്റോറിയ' വൻ വിജയമായിരുന്നു.2003 ലും 2005 ലും അദ്ദേഹം ആൽബങ്ങൾ ഇറക്കീട്ടുണ്ട്.
2006 ലെ വിൻ‌ടെർ ഒളിംബിക്സിന്റെ സമാപനചടങ്ങിലും  മാർട്ടിൻ സംഗീത പരിപാടി അവതരിപ്പിച്ചിരുന്നു.
പുറത്തേക്കുള്ള കണ്ണികൾ Wikimedia Commons has media related to Ricky Martin .
Official website Archived 2008-02-15 at the Wayback Machine .
Official Sony Music website Archived 2009-10-20 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് Ricky Martin
റിംഗ് വാക്സിനേഷൻ ഇംഗ്ലീഷ് വിലാസം https://ml.wikipedia.org/wiki/Ring_vaccination
രോഗം വരാൻ സാധ്യതയുള്ളവർക്കെല്ലാം വാക്സിനേഷൻ നൽകി,  രോഗപ്പകർച്ച തടയുന്ന ഒരു തന്ത്രമാണ് റിംഗ് വാക്സിനേഷൻ.
ഈ തന്ത്രത്തിലൂടെ, സ്ഥിരീകരിച്ച രോഗികളുടെ കോൺടാക്റ്റുകൾക്കും ആ കോൺടാക്റ്റുകളുമായി അടുത്ത ബന്ധമുള്ള ആളുകൾക്കും വാക്സിനേഷൻ നൽകുന്നു.
ഈ രീതിയിൽ, ഒരു രോഗിയുമായി സമ്പർക്കം പുലർത്തിയ, അല്ലെങ്കിൽ സമ്പർക്കസാധ്യതയുണ്ടാകാവുന്ന എല്ലാവർക്കും വാക്സിൻ നൽകുന്നു.
ഇങ്ങനെ, ഒരു രോഗകാരിയുടെ വ്യാപനത്തെ പരിമിതപ്പെടുത്താൻ കഴിയുന്നതരത്തിൽ, ഒരു സംരക്ഷണ വലയം സൃഷ്ടിക്കുന്നു.
റിംഗ് വാക്സിനേഷന് സമഗ്രവും വേഗത്തിലുള്ളതുമായ നിരീക്ഷണവും എപ്പിഡെമോളജിക് അന്വേഷണവും ആവശ്യമാണ്.
ഇരുപതാം നൂറ്റാണ്ടിന്റെ അവസാനത്തിൽ വസൂരി നിർമാർജ്ജനം ചെയ്യാനുള്ള ശ്രമങ്ങളിൽ, തീവ്രമായ വസൂരി നിർമാർജന പരിപാടിയിൽ ഈ തന്ത്രം  വിജയകരമായി ഉപയോഗിച്ചു.
മെഡിക്കൽ ഉപയോഗം ബെർലിൻ, 1962 ലെ ഡിഫ്തീരിയ പകർച്ചവ്യാധി നിയന്ത്രണത്തിനായുള്ള റിംഗ് വാക്സിനേഷൻ
രോഗബാധിതരായ ആളുകൾക്ക് വാക്സിനേഷൻ നടത്തുന്നു.
അതോടൊപ്പം,  രോഗം എത്ര എളുപ്പത്തിൽ പടരുന്നു എന്നതിനെ ആശ്രയിച്ച്, രോഗം ബാധിച്ചേക്കാവുന്ന കോൺടാക്റ്റുകളിൽ കുടുംബം, അയൽക്കാർ, സുഹൃത്തുക്കൾ എന്നിവരുൾപ്പെടെ എല്ലാവർക്കും വാക്സിനേഷൻ‌ നൽ‌കുന്നു.
റിംഗ് വാക്സിനേഷന് കോൺടാക്റ്റ് ട്രെയ്‌സിംഗ് ആവശ്യമാണ്.
ഒരു വ്യക്തിയിൽനിന്നും ആരെയാണ് രോഗം ബാധിക്കാൻ സാധ്യതയുള്ളത് അല്ലെങ്കിൽ രോഗം ബാധിച്ചത് എന്ന് കണ്ടെത്തണം.
ഇത് സാധിക്കാത്ത ചില സാഹചര്യങ്ങളിൽ,   രോഗബാധിതരുള്ള പ്രദേശത്തെ എല്ലാവർക്കും വാക്സിനേഷൻ നൽകുന്നതാണ് നല്ലത് (ഭൂമിശാസ്ത്രപരമായി ടാർഗെറ്റുചെയ്‌ത റിയാക്ടീവ് വാക്സിനേഷൻ).
കർശനമായ ഭൂമിശാസ്ത്രപരമായ കമ്മ്യൂണിറ്റി അതിർത്തി ഉണ്ടെങ്കിൽ, കോൺടാക്റ്റുകൾ വ്യക്തമായി കണ്ടെത്തുന്നതിനുപകരം, രോഗം പ്രത്യക്ഷപ്പെട്ട മുഴുവൻ സമൂഹത്തിനും വാക്സിനേഷൻ നൽകുകയാണ് ചെയ്യുക.
പല വാക്സിനുകളും പ്രതിരോധശേഷി നൽകുന്നതിന് ആഴ്ചകളെടുക്കും.
എന്നിരുന്നാലും,  റിംഗ് വാക്സിനേഷൻ‌ വഴി രോഗാണു വീണ്ടും പകരുന്നത് തടയാൻ‌ കഴിയും.
ചില വാക്സിനുകൾ അണുബാധയ്ക്ക് ശേഷം നൽകിയാലും സംരക്ഷണം നൽകുന്നവയാണ്.
പോസ്റ്റ്-എക്സ്പോഷർ പ്രോഫിലാക്സിസ് നൽകുന്ന വാക്സിനുകൾക്ക് റിംഗ് വാക്സിനേഷൻ കുറച്ചുകൂടി ഫലപ്രദമാണ്.
രോഗം പൊട്ടിപ്പുറപ്പെടാൻ സാധ്യതയുള്ളപ്പോൾ, റിംഗ് വാക്സിനേഷനാണോ അല്ലെങ്കിൽ മാസ് വാക്സിനേഷനാണോ മികച്ചത് എന്ന് ആരോഗ്യ ഉദ്യോഗസ്ഥർ പരിഗണിക്കണം.
ചില പകർച്ചാവ്യാധികളിൽ, നേരിട്ട് രോഗിയുമായി ബന്ധപ്പെട്ടവർക്ക് മാത്രം പ്രതിരോധ കുത്തിവയ്പ്പ് നൽകുന്നതാണ് നല്ലത്.
പ്രദേശത്തിന്റെ വ്യാപ്തി, വാക്സിൻ ലഭ്യത എന്നീ ഘടകങ്ങൾ  പരിഗണിക്കേണ്ടതായുണ്ട്.
ഒരേ വലിയ ജനസംഖ്യയെ രോഗത്തിൽ നിന്ന് സംരക്ഷിക്കുമ്പോൾ കുറച്ച് ആളുകൾക്ക് പാർശ്വഫലങ്ങൾ അനുഭവപ്പെടാം.
ചരിത്രം വസൂരി നിർമാർജ്ജനത്തിൽ റിംഗ് വാക്സിനേഷൻ ഉപയോഗിച്ചു.
പശ്ചിമാഫ്രിക്കയിലെ എബോള വൈറസ് പകർച്ചവ്യാധിയിലും റിംഗ് വാക്സിനേഷൻ  പരീക്ഷണാത്മകമായി ഉപയോഗിച്ചു.
2018 ൽ, ഇക്വേറ്റർ പ്രവിശ്യയിൽ എബോള പൊട്ടിപ്പുറപ്പെടുന്നത് തടയാൻ,  അധികൃതർ റിംഗ് വാക്സിനേഷൻ തന്ത്രം ഉപയോഗിച്ചു.
രോഗം വരാൻ സാധ്യതയുള്ളവർക്ക് മാത്രം വാക്സിനേഷൻ നൽകുന്ന തന്ത്രമാണ് ഇവിടെ ഉപയോഗിച്ചത്.
2018 ലെ കിവുവിൽ എബോള പൊട്ടിപ്പുറപ്പെട്ടപ്പോൾ റിംഗ് വാക്സിനേഷൻ വ്യാപകമായി ഉപയോഗിച്ചു, 90,000 ത്തിലധികം ആളുകൾക്ക് വാക്സിനേഷൻ നൽകി.
റികോൺക്വ് ഇംഗ്ലീഷ് വിലാസം https://ml.wikipedia.org/wiki/Rekonq
കെഡിഇക്കു വേണ്ടി നിർമ്മിച്ച ക്യൂട്ടി - വെബ്കിറ്റ് അധിഷ്ഠിത സ്വതന്ത്ര വെബ് ബ്രൗസറാണ് റികോൺക്വ് (ആംഗലേയം : rekonq).
ചക്ര ലിനക്സിലെയും കുബുണ്ടുവിന്റെ 10.10 മുതലുള്ള പതിപ്പുകളിലും സ്വതേയുള്ള വെബ് ബ്രൗസറാണ് റികോൺക്വ്.
2010 മെയ് 25ന് കെഡിഇയുടെ ഔദ്യോഗിക പാക്കേജുകളിൽ ഒന്നായ എക്സ്ട്രാഗിയറിൽ റികോൺക്വിനെ ഉൾപ്പെടുത്തി.
ഒരുപാട് കാലം കെഡിഇയുടെ പ്രധാന വെബ് ബ്രൗസറായിരുന്ന കോൺക്വററിൽ നിന്ന് വ്യത്യസ്തമായി റികോൺക്വ് സ്വതന്ത്രമായി നിലകൊള്ളുകയും ലളിതമായ രൂപം സ്വീകരിക്കുകയും ചെയ്തിരിക്കുന്നു.
തുടക്കത്തിൽ ക്യൂട്ടി ഡെവലപ്പർ ഫ്രെയിംവർക്കിന്റെ ക്യൂട്ടിഡെമോബ്രൗസറിലായിരുന്നു വികസനം.
ഇപ്പോൾ കെഡിഇയുടെ ഗിറ്റ് കലവറയിലാണ് റികോൺക്വ് വികസിപ്പിച്ചുകൊണ്ടിരിക്കുന്നത്.
റികോൺക്വ് കെഡിഇയുമായി സമന്വയിച്ച് ചേരുന്നു.
കെഡിഇയുടെ ഡൗൺലോഡ് മാനേജറായ കെഗെറ്റിന് പിന്തുണ, ഫയൽ മാനേജറായ കോൺക്വററുമായി ബുക്ക്മാർക്കുകൾ പങ്കുവെക്കൽ, കിയോ പിന്തുണ എന്നിവ റികോൺക്വ് പ്രദാനം ചെയ്യുന്നു.
ആധുനിക വെബ് ബ്രൗസറുകളുടെ സാധാരണ സവിശേഷകളെല്ലാം റിക്വോൺക്കിനും ഉണ്ട്.
അവയാണ്: ടാബുകളുടെ ഉപയോഗം ഏകീകൃത അഡ്രസ് ബാർ പരസ്യം തടയൽ ഉപകരണം.
പ്ലഗിന്നുകൾക്കുള്ള പിന്തുണ പ്രോക്സി പിന്തുണ ഇതും കൂടി കാണുക വെബ് ബ്രൗസറുകളുടെ പട്ടിക അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2012-08-15 at the Wayback Machine .
റികോൺക്വ് സോഴ്സ്ഫോർജിൽ റികോൺക്വ് ലോഞ്ച്പാഡിൽ
റിക്കാർദോ ജാക്കോണി ഇംഗ്ലീഷ് വിലാസം https://ml.wikipedia.org/wiki/Riccardo_Giacconi
1931ഒക്ടോബർ 6 തീയതി ഇറ്റലിയിലാണ് റിക്കാർദോ ജാക്കോണിയുടെ ജനനം.1954-ൽ മിലാൻ യൂണിവേഴ്‌സിറ്റിയിൽ നിന്നും ഡോക്ടറൽ ബിരുദം നേടി.
കോസ്മിക് വികിരണങ്ങളുടെ പഠനത്തിലായിരുന്നു അദ്ദേഹത്തിനു താല്പര്യം.
പഠനം തുടർന്ന അദ്ദേഹം തുടർ ഗവേഷണങ്ങളിലെർപ്പെട്ടത്‌ പ്രിൻസ്ടൻ യൂണിവേഴ്‌സിറ്റിയിൽ ആയിരുന്നു.
2002ൽ ഫിസിക്സ്ൽ നോബൽസമ്മാനം ഇദേഹത്തിന് ലഭിച്ചു.
റിക്കാർഡോ ഹെക്ടർ ആഷ് ഇംഗ്ലീഷ് വിലാസം https://ml.wikipedia.org/wiki/Ricardo_Asch
ഒരു പ്രസവചികിത്സകനും ഗൈനക്കോളജിസ്റ്റും എൻഡോക്രൈനോളജിസ്റ്റുമാണ് റിക്കാർഡോ ഹെക്ടർ ആഷ് (ജനനം 26 ഒക്ടോബർ 1947) .
അദ്ദേഹം പ്രത്യുൽപ്പാദന സാങ്കേതിക വിദ്യയിലും ഗമെറ്റ് ഇൻട്രാഫാലോപ്പിയൻ ട്രാൻസ്ഫർ (GIFT)യിലും പ്രവർത്തിച്ചു.
കൂടാതെ ഫെർട്ടിലിറ്റിയും മരിജുവാന ഉപയോഗവും ബന്ധിപ്പിക്കുന്ന ഗവേഷണത്തിൽ പ്രവർത്തിച്ചു.
ആൻഡ്രൂ ഷാലിയുമായി ചേർന്ന് GnRH അനലോഗ് ഉപയോഗത്തെക്കുറിച്ച് അന്വേഷിച്ചു.
1990-കളുടെ മധ്യത്തിൽ, ഇർവിന്റെ ഫെർട്ടിലിറ്റി ക്ലിനിക്കായ കാലിഫോർണിയ സർവകലാശാലയിൽ ശരിയായ സമ്മതമില്ലാതെ സ്ത്രീകളിൽ നിന്ന് വിളവെടുത്ത അണ്ഡാശയം മറ്റ് രോഗികൾക്ക് കൈമാറിയതായി അദ്ദേഹം ആരോപിക്കപ്പെട്ടു.
ഫെഡറൽ കുറ്റപത്രം സമർപ്പിക്കുന്നതിന് ഒരു വർഷം മുമ്പ് ആഷ് അമേരിക്ക വിട്ടു.
2008-ൽ അർജന്റീനയിൽ അദ്ദേഹം വിചാരണ ചെയ്യപ്പെടുകയും എല്ലാ കുറ്റങ്ങളിൽ നിന്നും കുറ്റവിമുക്തനാക്കപ്പെടുകയും ചെയ്തു.
2011-ൽ മെക്സിക്കോ യുണൈറ്റഡ് സ്റ്റേറ്റ്സിന്റെ കൈമാറ്റ അഭ്യർത്ഥന നിരസിച്ചു.
കാരണം ഇത് ഇരട്ട അപകടമുണ്ടാക്കും, പുതിയ തെളിവുകളൊന്നും പുറത്തു വന്നില്ല.
അദ്ദേഹം ഇപ്പോൾ മെക്സിക്കോ സിറ്റിയിലാണ് താമസിക്കുന്നത്.
അവലംബം External links Pulitzer.org's archive The Register's stories exposing R. Asch Legal summary by R. Asch ricardoaschsupport.com Website supporting R. Asch "In Quest for Miracles, Did Fertility Clinic Go Too Far?"
Los Angeles Times , 4 June 1995.
Accessed 23 October 2009.
റിക്കി പോണ്ടിങ് ഇംഗ്ലീഷ് വിലാസം https://ml.wikipedia.org/wiki/Ricky_Ponting
ഒരു മുൻ ഓസ്ട്രേലിയൻ ദേശീയ ക്രിക്കറ്റ് താരമാണ് പുണ്ടർ എന്ന പേരിലും അറിയപ്പെടുന്ന റിക്കി തോമസ് പോണ്ടിങ് (ജനനം: ഡിസംബർ 19 1974 ).
2004 മുതൽ 2011 വരെ ഓസ്ട്രേലിയൻ ടെസ്റ്റ് ക്രിക്കറ്റ് ടീമിന്റെയും, 2002 മുതൽ 2011 വരെ ഓസ്ട്രേലിയൻ ഏകദിന ടീമിന്റെയും നായകനായിരുന്നു.
ഒരു വലം കൈയ്യൻ ബാറ്റ്സ്മാനായ ഇദ്ദേഹം അപൂർവ്വമായി ബോളും ചെയ്യാറുണ്ട്.
സ്ലിപ്പുകളിലും ബാറ്റ്സ്മാനോട് അടുത്ത പൊസിഷനുകളിലും മികച്ച ഫീൽഡർ കൂടിയായിരുന്നു പോണ്ടിംഗ്.
ഓസ്ട്രേലിയൻ തദ്ദേശീയ ക്രിക്കറ്റിൽ ടാസ്മാനിയൻ ടൈഗേർസ് എന്ന ടീമിനെയും, ഇന്ത്യൻ പ്രീമിയർ ലീഗിൽ 2008-ൽ കൊൽക്കത്ത നൈറ്റ് റൈഡേർസിനെയും പ്രതിനിധീകരിച്ചിരുന്നു.
2006 ഡിസംബർ 1 ന് അവസാന 50 വർഷത്തിനുള്ളിൽ റാങ്കിങ്ങിൽ ഏറ്റവും ഉയർന്ന പോയിന്റ് ലഭിക്കുന്ന ടെസ്റ്റ് ബാറ്റ്സ്മാനായി പോണ്ടിംഗ് മാറി.
ഓസ്ട്രേലിയൻ ക്രിക്കറ്റിലെ ഏറ്റവും മികച്ച ക്രിക്കറ്റ് കളിക്കാരിലൊരാളായി ഇദ്ദേഹം വിലയിരുത്തപ്പെടുന്നു.
17 വയസ്സും 337 ദിവസവും  പ്രായമുള്ളപ്പോൾ ടാസ്മാനിയക്കു വേണ്ടി 1992 നവംബറിൽ കളത്തിലിറങ്ങിയാണ് പോണ്ടിങ്ങ് ക്രിക്കറ്റ് കളിക്കാരനാകുന്നത്.
ഇതോടെ ഷീഫീൽഡ് ഫീൽഡ് മത്സരം കളിക്കുന്ന ഏറ്റവും പ്രായം കുറഞ്ഞ ടാസ്മാനിയക്കാരനായി പോണ്ടിങ്.
എങ്കിലും അന്താരാഷ്ട്ര ഏകദിന ക്രിക്കറ്റിൽ  കളിക്കുന്നതിനു പോണ്ടിങ്ങിനു 1995 വരെ കാത്തിരിക്കേണ്ടി വന്നു.
1995-ൽ ന്യൂസിലാൻഡിൽ നടന്ന ഒരു ടൂർണമെന്റിൽ ദക്ഷിണാഫ്രിക്കക്കെതിരെ കളിച്ചായിരുന്നു പോണ്ടിങിന്റെ അന്താരാഷ്ട്ര ക്രിക്കറ്റിലെ അരങ്ങേറ്റം.
അതിനു ശേഷം കുറച്ചു ദിവസങ്ങൾക്കു ശേഷം ടെസ്റ്റ് ക്രിക്കറ്റിലും അരങ്ങേറ്റം കുറിച്ചു.
1995-ൽ പെർത്തിൽ ശ്രീലങ്കക്കെതിരെ ആയിട്ടായിരുന്നു പോണ്ടിങ്ങിന്റെ ടെസ്റ്റ് ക്രിക്കറ്റ് അരങ്ങേറ്റം.
ആ മത്സരത്തിൽ പോണ്ടിങ് 96 റൺസെടുത്തു.
1999-ന്റെ തുടക്കം വരെ പലതവണ പോണ്ടിങിന് അന്താരാഷ്ട്ര ടീമിൽ നിന്നു ഫോം ഇല്ലാത്തതിന്റെയും, അച്ചടക്കം പാലിക്കാത്തതിന്റെയും പേരിൽ സ്ഥാനം നഷ്ടപ്പെട്ടിരുന്നു.2002-ൽ ഏകദിന ടീം ക്യാപ്റ്റനാകുന്നതു വരെയും 2004-ൽ ടെസ്റ്റ് ടീം ക്യാപ്റ്റനാകുന്നതു വരെയും ഇതു തുടർന്നു.
168 ടെസ്റ്റ് മത്സരങ്ങളും 375 ഏകദിന മത്സരങ്ങളും കളിച്ച ഇദ്ദേഹം തന്നെയാണ് ടെസ്റ്റിലും ഏകദിനത്തിലും ഓസ്ട്രേലിയയുടെ എക്കാലത്തേയും ഉയർന്ന റൺ വേട്ടക്കാരൻ.
ടെസ്റ്റ് ക്രിക്കറ്റിന്റെ ചരിത്രത്തിൽ 13,000 റൺസിലധികം നേടുന്ന 3 കളിക്കാരിലൊരാണ് പോണ്ടിംഗ്.
വിജയങ്ങളുടെ കണക്കുകളിൽ എക്കാലത്തേയും മികച്ച ക്യാപ്റ്റൻ കൂടിയാണ് അദ്ദേഹം.
2004 മുതൽ 2010 ഡിസംബർ 31 കാലത്തിനിടയിൽ അദ്ദേഹം നയിച്ച 77 ടെസ്റ്റ് മത്സരങ്ങളിൽ 48ഉം വിജയങ്ങളായിരുന്നു.
ടെസ്റ്റ് ക്രിക്കറ്റ് ചരിത്രത്തിൽ 100 വിജയങ്ങളിൽ പങ്കാളിയായ ഒരേയൊരു കളിക്കാരനാണ് റിക്കി പോണ്ടിംഗ്.
2012 നവംബർ 29ന് പോണ്ടിംഗ് തന്റെ വിരമിക്കൽ പ്രഖ്യപിച്ചു.
സൗത്താഫ്രിക്കയ്ക്കെതിരെയുള്ള പെർത്ത് ടെസ്റ്റിന്റെ തലേ ദിവസമായിരുന്നു പ്രഖ്യാപനം.
അദ്ദേഹത്തിന്റെ 168ആമത്തെ ടെസ്റ്റ് മത്സരമായിരുന്നു അത്.
ഏറ്റവുമധികം ടെസ്റ്റ് മത്സരങ്ങൽ കളിച്ച ഓസ്ട്രേലിയൻ താരമെന്ന പദവി സ്റ്റീവ് വോ യ്ക്കൊപ്പം അദ്ദേഹം പങ്കിടുന്നു.
2012 ഡിസംബർ 3 ന് 51.85 ബാറ്റിംഗ് ശരാശരിയോടെ റിക്കി തോമസ് പോണ്ടിംഗ് ടെസ്റ്റ് ക്രിക്കറ്റിൽ നിന്നും വിരമിച്ചു.